
A V I Z

asupra proiectului de Lege privind aprobarea Ordonanţei de urgenţă nr.186/2000 pentru prorogarea termenelor prevăzute la art.111 şi art.112 din Ordonanţa Guvernului nr.118/1999 privind achiziţiile publice.

În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă nr.186/2000 pentru prorogarea termenelor prevăzute la art.111 şi art.112 din Ordonanţa Guvernului nr.118/1999 privind achiziţiile publice, trimis cu adresa nr.592 din 13 noiembrie 2000, înregistrată sub nr.1193/XVIII/11 din 13 noiembrie 2000.   



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 7 februarie 2001.



Membrii comisiei au examinat Ordonanţa de urgenţă nr.186/2000 supusă aprobării, expunerea de motive la proiectul de lege şi avizul favorabil al  Consiliului Legislativ nr.1305/07.11.2000.



În urma dezbaterilor, cu majoritate de voturi, membrii comisiei au hotărât avizarea favorabilă a proiectului de lege, în forma prezentată.

În raport de obiectul şi conţinutul său, proiectul de lege face parte din categoria legilor ordinare. 

                       PREŞEDINTE,                                        SECRETAR, 

             dr. Ionel Olteanu                                     Carmen Dumitriu

    consilier

 Rânjea Sorin

